آوروپا بیرلیگی تشکیلات‌لاری‌نین لیدرلری و عضو اؤلکه‌لرین دولت و حکومت باشقان‌لاری، دؤور باشقانی مالتا-نین ائوصاحیبلیغینده توپلاندی.
لیدرلر، باشکند لا والتاداکی گراندمسترز سارایینداکی غیری-رسمی ایجلاسیندا، اورتا آغدنیزینده داوام ائدن نیزامسیز کؤچ پروبلمی، آمریکا ایله باغلی، بریکسیت و آوروپا بیرلیگینین قوروجو راضیلاشماسی اولان 1957 روما موقاویله‌سی‌نین 60. ایلد اؤنومو چرچیوه‌سینده بیرلیگین گله‌جگینی گؤروشمک اوچون بیر آرایا گلدی.
ذیروه‌ اؤنجه‌سینده مطبوعاتا آچیقلاما وئرن لیدرلردن آوروپا بیرلیگی خاریجی ایشلر و امنیت یوکسک نماینده‌سی فدریکا موگرینی، آوروپا‌لی‌لار اولا‌راق بو گون بؤیوک بیر مسئولیتله حرکت ائتمه‌لری لازیم اولدوغونو، دونیانین گوجلو بیر آوروپا بیرلیگینه احتیاج دویدوغوندا بونو بیرلیک اولا‌راق گؤسترمه‌لری لازیم اولدوغونو سؤیله‌دی.
بوگونکو ذیروه‌ده اؤنجه‌لیک اولا‌راق اله آلینا‌جاق کؤچ موضوعسونا دا توخونان موگرینی،
"بو گون، کؤچ باره‌سینده فرق‌لی بیر یاناشما گؤستره بیلریک. آوروپا یاناشماسی، پارتنر اولما یاناشماسی‌دیر. بو گون، لیبی‌یه گوجلو بیر دستک وئره بیله‌جگیمیزه اینانیرام." دئدی.
آمریکا خالقی و رهبرلیگی ایله گوجلو دگرلر و ماراق‌لار چرچیوه‌سینده دوست اولدوق‌لارینی، بونون ائله سوره‌جگینی دیله گتیرن موگرینی بون‌لاری قید ائتدی:
"دوست‌لار آراسیندا موقعیتلرین فرق‌لی‌لیک گؤسترمه‌سی نورمال. آوروپا، کؤچ موضوعسوندا قطعی بیر یاناشما لازیم فرق‌لی دوشونه بیلر. بیز، دیوارلارا و قاداغا‌لارا اینانمیریق. بو آوروپانین یاناشماسی. آمریکا یاناشماسی بو گون فرق‌لی‌لیک گؤستره بیلر. بو، آوروپانین پروبلمی دئییل. بو، بلکه آمریکانین پروبلمی اولا بیلر آنجاق، بیز هر زامان آمریکا‌لی دوست‌لاریمیزلا، دوستلوغوموزا و امکداشلیغیمیزین باخیریق. "
آلمانیا باش ناظیری آنگلا مرکل ده آوروپانین طالع‌نین اؤز الینده اولدوغونو وورغولایا‌راق،
"دونیا‌داکی رولوموزو تعیین ائتمه شکلیمیز نه قدر دقیق اولارسا، ترانس آتلانتیک علاقه‌لریمیزی ده یاخشی باخا‌بیلریک." دئیه دانیشدی.
ایتالیا باش ناظیری پاولو جنتیلونی ده ائتدیگی آچیقلامادا، دونن لیبی ایله نیظامسیز کؤچو دایاندیرماغا یؤنلیک رومادا ایمضالادیق‌لاری راضیلاشما ایله باغلی،
"قاچقین‌لارین، یوزده 90-ی لیبی اوزرین‌دن گلیر. بو آنلاشما یئنی بیر صحیفه آچدی." ایفاده‌لرینی ایستیفاده ائتدی.
جنتیلونی، بو آنلاشما‌دان دویدوغو ممنونیتی دیله گتیررکن،
"آوروپا بیرلیگی‌ینه، اؤز اوزریمیزه دوشنی ائتدیگیمیزی سؤیله‌یه بیلریک. ایندی آوروپا بیرلیگیندن ضروری اولان قایناغی طلب ائدجییک. آوروپا بیرلیگی، اقتصادی باخیم‌دان ساحه‌یه بیر چوخ قایناق قویا‌بیلر." شکلینده دانیشدی.
